L’Ajuntament de Burjassot homenatja a tretze parelles pels seus 50 anys de matrimoni
2025-07-24

Mans entrellaçades, mirades de complicitat, bromes, somriures i molt, molt amor, ni més ni menys que 50 anys. Tot açò és el que es respirava en la vesprada d’ahir, en el Saló de Plens de l’Ajuntament de Burjassot quan, un any més, diferents parelles del municipi rebien un homenatge per part de l’Ajuntament del poble on habiten, per haver complit al llarg d’aquest 2017, cinquanta anys de casats, de matrimoni, de vida en comú i en definitiva, d’amor.

Mª Soledad Lama i José Alcaide; Rosario Torres i Ángel Ballester; Isabel Delicado i Salvador Huerta; Mª Jesús Hervás i Pedro Antonio Gómez; Fidela Jimena Gallego i José Marín; Purificación López i José Plo; Josefina Romero i Samuel Martínez; Teresa Sancho i Miguel Noguera; Mª Carmen Navarro i Vicente Contreras; Mª Ángeles Gómez i Faustino Rodríguez; Guillermina Jodar i Antonio Ruiz; Josefina Pardo i Enrique Gómez i Ana Almendros i Juan Jiménez van ser les parelles homenatjades des de la Regidoria de Serveis Socials, dirigida per Olga Camps.

Després d’unes emotives paraules dirigides a ells per part de l’alcalde, Rafa García, qui va destacar el mèrit d’aquestes persones per haver sigut capaces de mantenir-se juntes i unides durant mig segle, vencent dificultats i celebrant alegries, cadascuna de les parelles va rebre un petit obsequi, gentilesa de l’Ajuntament i, després, acompanyats pels seus familiars més propers, van gaudir d’un berenar sopar de celebració. A més d’un marc de fotos on pròximament posaran la imatge d’aquest homenatge, les parelles també van rebre com a regal, un parell de copes de cava, un detall amb el qual, a partir de hui mateix, podran brindar per molts anys més de respecte, paciència, comprensió, empatia i amor.